On bomò o xlogan, l'è na fraxe curta, concentrada e che la te ciapa de s-ciafa. La ga da esar façiłe da ricordarse, co un seguente efeto imediato. Tante 'olte un xlogan el njien fato co calche acorximento ritmego de rime, de asonanse o ałiterasion. On bomò, caxi senpre, l'è doparà so na situasion pulitega o de trafego economego, come espresion ripetitiva de un idea. On xlogan pulitego el dixe de solito un fin o un volere. Par exenpio, un stra conosuo xlogan comunista "Prołetari de tuti i paexi, unive" o se no el xlogan de la Drita Italiana "Boja chi che moła". On xlogan de trafego njien doparà inte la publisità par far capire el nome de chi che ga fato de l'axienda o del prodoto. Par exenpio "Te piaxe vinsare fasiłe" tuti se ricorda che xe el moto dei grata e vinsi. La parola xlogan la deriva dal gaełego scosexe sluagh-ghairm, che se lexe slogorm, che l'è confato da sluagh e ghairm e in orixene, dai Celti de le Highland Scosexi, significava "sigo de guera" e inte el contenpo bomò deriva dal françexe che vuria dire .